กรุงศรีออโต้บุกสินเชื่อแสนล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ฟุ้งเศรษฐกิจดีฟันกำไร2พันล. โตโยต้าชี้ธุรกิจเช่าซื้อพุ่ง10%
โพสต์ทูเดย์ — กรุงศรี ออโต้ มั่นใจเศรษฐกิจฟื้น ยอดขายรถยนต์ขยายตัว เดินหน้าปล่อยสินเชื่อแสนล้าน 
นายไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิ ตอล ออโต้ ลีส หรือกรุงศรี ออโต้ เปิดเผยว่า ในปีนี้บริษัทคาดว่าจะปล่อยสินเชื่อเช่าซื้อใหม่ได้ประ มาณ 5.86 หมื่นล้านบาท ส่งผลให้สินเชื่อรวมเพิ่มขึ้นมากกว่า 1 แสนล้านบาท หรือเติบโตประมาณ 7% และมีกำไรมากกว่า 2,000 ล้านบาท หรือมีกำไรเติบโตในระดับตัวเลข 2 หลัก 
บริษัทคาดว่าจะมีฐานลูกค้าใหม่เพิ่มขึ้นอีก 2.5 แสนราย จากปัจจุบันที่มีอยู่ 6 แสนราย 
ทั้งนี้ บริษัทจะพยายามควบคุมเรื่องหนี้ที่ไม่ก่อให้เกิดรายได้ หรือเอ็นพีแอล ไม่ให้เกิน 2% เพื่อสร้างผลตอบแทนให้ดีขึ้น 
สำหรับสัดส่วนปล่อยสินเชื่อนั้นจะเน้นที่รถใหม่ 50% รถมือสอง 45% รถจักรยานยนต์ 5% และมีสัดส่วนลูกค้าในต่างจังหวัด 65% และกรุงเทพฯ 35% ขณะที่อัตราดอกเบี้ยรถใหม่ตอนนี้เริ่มต้นที่ 2.35% และรถมือสอง 3.1%
“ปีนี้เราคาดว่าเศรษฐกิจจะขยายตัวในทิศทางบวก และส่งผลให้ยอดขายรถยนต์โดยรวมในตลาดเพิ่มขึ้นด้วย ซึ่งการตั้งเป้าเติบโตของเราก็มองในเศรษฐกิจภาพรวมมากกว่า ส่วนปัญหาเรื่องการเมืองที่เกิดขึ้นนั้นก็เชื่อว่ารัฐบาลจะดูแลได้ อย่างการขับเคลื่อนเศรษฐกิจด้วยงบไทยเข้มแข็งก็ไปด้วยดี” นายไพโรจน์ กล่าว 
สำหรับกลยุทธ์การทำธุรกิจในปีนี้จะมุ่งเน้นการเติบโตแบบมีคุณภาพ หรือ “Smart Growth” เป็นหลัก โดยผ่าน 4 กลยุทธ์หลัก ไม่ว่าจะเป็นด้านการเสริมสร้างความแข็งแกร่งในยี่ห้อ “กรุงศรี ออโต้” อย่างต่อเนื่อง การสร้างความแตกต่างด้วยสินค้าใหม่ การมุ่งเน้นลูกค้าเป็นศูนย์กลาง และการขยายช่องทางให้บริการมากขึ้นจากปัจจุบันที่ให้บริการผ่านช่องทางสาขากรุงศรี ออโต้ทั่วประเทศ 34 แห่ง ช่องทางสาขาธนาคารกรุงศรีอยุธยา 576 แห่ง ช่องทางผู้แทนจำหน่ายรถยนต์และรถจักรยานยนต์ 5,000 แห่ง ช่องทางอินเทอร์เน็ต ช่องทางตัวแทนขายตรงที่มีอยู่ 1,400 คน จากเดิม 900 คน และจะเพิ่มช่องทางใหม่ขึ้นมาอีกในกลางปีนี้
อย่างไรก็ตาม ผลการดำเนินงานที่ผ่านมาบริษัทสามารถปล่อยสินเชื่อรวมได้ 9.89 หมื่นล้านบาท หรือเติบโต 1% และมีกำไร 1,900 ล้านบาท หรือเติบโต 20% เมื่อเทียบกับปี 2551 ที่ปล่อยสินเชื่อรวมได้ 9.83 หมื่นล้านบาท และมีกำไร 1,500 ล้านบาท 
“กำไรที่ได้สูงขึ้นในปีที่ผ่านมาถือว่าเป็นผลมาจากการคัดเลือกคุณภาพของลูกค้า และการขายรถยึดที่ได้ราคาสูงขึ้น 510% ตามความต้องการของตลาดที่ลูกค้าหันกลับมาซื้อรถมือสองไปใช้งานมากขึ้น” นายไพโรจน์ กล่าว
ด้านบริษัท โตโยต้า ลีสซิ่ง (ประเทศไทย) คาดว่าแนวโน้มตลาดธุรกิจเช่าซื้อในปีนี้จะมีอัตราการเติบโตถึง 10% จะมียอดขายรถเพิ่มเป็น 6 แสนคัน